Dunyoning 17 mamlakati rasmiy delegatsiyalari hamda qator xalqaro tashkilotlar vakillari O‘zbekiston prezidenti Islom Karimovni so‘nggi yo‘lga kuzatib qo‘yishda ishtirok maqsadida Samarqand shahriga yetib kelishdi. Shu paytga qadar, Afg‘oniston, Tojikiston, Turkmaniston prezidentlari, Rossiya, Belorussiya, Gruziya, Qozog‘iston va Qirg‘iziston bosh vazirlari, Xitoy, Janubiy Koreya va Ukraina bosh vazir o‘rinbosarlari tashrif buyurishgan. Hozirda, xorijiy davlatlar delegatsiyalarining Samarqandga kelishi davom etmoqda. Shaharning o‘zida Islom Karimov bilan vidolashuv marosimini o‘tkazish uchun so‘nggi tayyorgarlik ishlari olib borilayapti. Prezident Karimov musulmon urf-odatlariga ko‘ra, ota-onasi hoklari bo‘lgan o‘z ona shahri Samarqandda qabrga qo‘yiladi.